
AYERA tardi, un dado momento, alarma 
di candela a bay den dak di e mall di Di- 
amond’s Internacional. Inmediatamente 
tur hende den e compleho aki, cu tin vari- 
os tienda aden, a ser evacua. Polis di su 
banda a ser henter e area, mientras cu 
bomberonan kier combati un candela, cu 
nan no sa unda e ta. For di pafo, no por 
mira ningun vlam di candela, unicamente 
huma, indicando cu di paden mester tin un 
candela. Segun algun testigo, e candela a 
surgi riba dak di I Love Aruba, semper y 
cuando e candela lo plama. Na final, no 
tabatin nada di lamenta, y aparentemente 
e candela a keda paga. N’e momento ey 
tabatin dos crucero di haf di Oranjestad y 
asina a hala masha mirones. 

Esey Sl ta berdad 

Minister Otmar Dduber a cera dump 
desde juni 2018 caba cu hopi buya 

Awor kier cer'e atrobe? 


DESDE dia 1 di juni 2018, ta dirigiendo mas cu 80% 
di desperdicio di Aruba, incluyendo domestico y com- 
ercial, pa EcoGas situa na Barcadera, por medio di un 
contract entre Serlimar y EcoGas. Mesora a nota un 
cambio drastico den e inconveniencia cu ta causa na e 
bario y e trahadonan. Pasobra awor mester atende cu e 
desperdicio di hopi aña cu tin eyriba pero e sero di su- 
shi no ta sigui crece ni ta añadi mas desperdicio di tur 
sorto den e mescla. 

E sobra di desperdicio cu ainda ta bay Parkietenbos ta 
consisti di cadaver di bestia, desperdicio di Hospital, 
sludge di RWZI, sludge di hotels y restaurants cu tur 
hunto ta 7%, cu mester kima den e incinerator chikito 
y nobo instala recientemente riba e mesun tereno di 
dump na parkietenbos. Tambe tin un cell special na 
Parkietenbos pa ricibi asbest den un forma corecto, cu 
hunto ta representa menos cu 1% di desperdicio eyriba. 
Sobra di tur desperdicio por bay EcoGas, lagando dump 
na Parkietenbos sin problema adicional fuera di e sero 
grandi di pasado. 

Pa loke ta remediacion di loke a keda di e dump, Minis- 
tro a encamina un proceso di RFP y e compania Romar 
Trading a sali ganado di e destaho. Awor mester cum- 
insa cu e remediacion pa drecha e desaster cu a keda 
atras despues di tanto aña ta dump eynan. 

Diripiente ta papiando awor di cera dump atrobe co- 
mosifuera e desperdicio cu ta produci mal holo ta bay 
dump ainda, locual NO ta berdad! Tambe ta referi ul- 
timamente na e rapport di PAHO comosifuera nan ta 
recomenda un mass burn incinerator. Esey tampoco 
NO ta berdad. 

Locual SI e rapport di PAHO ta bisa ta: 

No se puede realizar un análisis orientado a mejorar 
las condiciones del manejo de residuos sólidos a corto 
mediano y largo plazo, ya que no existen datos actual- 
izados de los flujos de ingresos y salidas en los sistemas 



de tratamiento y disposición final, tampoco un análisis 
de la composición de los residuos sólidos, ni eficiencias 
en sistemas de tratamiento y disposición final. Por lo 
tanto; cualquier recomendación actual bajo cualquier 
técnica de procesamiento, será absolutamente subjeti- 
va y deberá ser considerada como una opinión. 

• Es necesario desarrollar un estudio de caracterización 
de residuos sólidos para identificar y cuantificar los re- 
siduos sólidos generados por la población, la industria 
y el turismo, de modo que se pueda contar con datos ac- 
tualizados y certeros de composición flsica de acuerdo a 
lo descrito en el item 5.2.2.1.1. del presente documento 

• Es necesario desarrollar un estudio de caracterización 
de residuos sólidos para identificar y cuantificar los re- 
siduos sólidos post tratamiento (que son enviados a dis- 
posición final), de modo que se pueda contar con datos 
actualizados y certeros de los rendimientos, tasas de 
recuperación, costos por Tonelada y otros indicadores 
de interés segun lo descrito en el item 5.2.2.1.1. del pre- 
sente documento 

Mester bisa aserca cu PAHO a recomenda e sistema cu 
EcoGas ta uzando actualmente pa procesa e desperdi- 
cio, dor di separ>e, paket>e y der>e. »> 

Esaki ta loke PAHO a bisa di e proceso di EcoGas: 

Cumple con reducir el volumen de los residuos, optimi- 
zando aspectos clave en las tareas de disposición final 
del mismo. Este proceso desarrolla un proceso de trit- 
uración para luego enfardarlos, en bloques compactos 
asegurados con hilos de metal que luego son introduci- 
dos en fardos de polipropileno que tiene las siguientes 
medidas referenciales recogidas en la visita de campo. 

• Es fundamental tener en cuenta que, esta forma de 
disponer el residuo, es muy ventajosa, ya que alcanza 
grandes densidades superiores al relleno sanitario, au- 
mentando sustancialmente su vida util, beneficio que 
se requiere en Aruba por su poca disponibilidad de es- 
pacios. 



Pa colmo, e mesun comision WERKGROEP SOLID 
WASTE MANAGEMENT 2018 cu Minister a nombra, 
ta recomenda entre otro pa manda tur RDF pa EcoGas 
y dera e RDF den pit designa. Tambe nan ta conseha 
Gobierno pa restructura Serlimar pa por competi den 



coleccion di desperdicio. 

Ta di lamenta cu na un forma structura ta purbando di 
tur forma pa hustifica un contract pa bin cu un mass 
burn incinerator pa Aruba siendo cu tur conseho, hasta 
di PAHO y hasta di e comision di Gobierno mes, ta con- 
seha lo contrario. E ta straña tur hende cu di un banda, 
Gobierno kier stimula economia dor di promove mas in- 
version local, mientras di otro banda ta haciendo tur lo 
posibel pa stroba companianan local. 

Conseho di Minister a bisa MetaCorp aña pasa, ora a 
cuminsa prepara pa celebra 100 aña di existencia na 
2020, cu nan ta bonbini pa sigui inverti na Aruba, sigui 
crece y sigui emplea mas Arubiano. Pero ta parce cu a 
bin un cambio den maneho y diripiente ta inventando 
ley tras di ley pa persigui e compania, stroba su desar- 
oyo y elimina cupo di trabou di nan empleadonan. 

Minister Andin Bikker a trece aclaracion 

Ta pakico Risheila Frans ta den libertad 

referente ultimo desaroyo den caso conoci como 'Speeltuin' 



Minister mr. Andin Bikker a haya necesario pa 
trece un aclaracion referente un ultimo desaroyo 
den e caso conoci como ‘Speeltuin’, caminda e mama 
di e victimanan entretanto a sinta un castigo. E 
persona concerni, Risheila Frans a wordo deteni 
y manteni den detencion for di dia 24 november 
2017. E persona a wordo sentencia pa Corte na 2 
aña incondicional y un aña condicional. 

Na fin di maart 2019 a nenga su libertad condicio- 
nal y awor cu practicamente el a sinta e 2 añanan 
menciona, Ministerio Publico a dicidi pa dune lib- 
ertad condicional bou condicion cu e lo sigui bou 
tratamento psychologico y guia di Reclassering. 



Pa cu decisionan di Ministerio Publico, Minister 
Andin Bikker a referi na Ministerio Publico, cual 
ta un instancia imparcial y indepedendiente. 
Minister Bikker a recorda cu conforme nos Codigo 
Penal a delega e decisionnan pa cu libertad condi- 
cional na Ministerio Publico y na Centrale Raad 
voor Reclassering, dus e instancianan aki ta dicidi 
si un preso ta bin na remarca pa libertad condicio- 
nal of no, y bou cua condicionan. 

Dus e storia cu cierto medio opositor a purba di- 
fundi cu lo a tende cu “ta Minister lo a laga hende 
bay den libertad” no ta cuadra cu realidad y atrobe 
ta prueba cu cierto medio opositor no conoce of no 
kier conoce nos leynan of e sistema hudicial. 

Parlamentario drs. Shailiny Tromp-Lee (MEP): 


Tabatin un 
reunion fructifero 
cu Departamento 
di Labor 



DIALUNA ultimo, dia 21 

di october 2019, Parlamenta- 
rio drs. Shailiny Tromp-Lee di 
MEP a reuni cu Director di La- 
bor, Hefe y Senior Onderzoeker 
di Seccion di Investigacion y 
Huristanan di DAO. 

Un reunion caminda diferente 
topico a keda trata manera: 
Bestuurlijke handhaving; 
Desempleo bou di nos hobennan 
y conexion entre enseñansa y 
mercado laboral; 

Stipulacion di un maneho lab- 
oral dirigi riba nos hobennan y 
e proceso cu ta tumando lugar 
pa yega na esaki; Ley di salario 
minimo y posibel introduccion 
di un salario minimo pa hoben- 
nan. 

Riba mayoria punto ya caba 
Parlamentario Tromp-Lee a 
yega di reuni cu dicho departa- 
mento y esaki tabata un vervol- 
gvergadering’ cu ta forma parti 
di e proceso di formulacion di 
algun posibel iniciativa di ley cu 
Tromp-Lee lo kier presenta den 
un futuro cercano. 

Na final di e reunion como 
Presidente di Comision Fiho di 
Parlamento di Asunto Laboral 
y Sector Primario, Tromp-Lee 
a extende un invitacion na De- 
partamento di Labor pa nan bin 
haci un presentacion encuanto 
e proceso cu ta tumando lugar 
pa yega na un maneho laboral 
dirigi specialmente riba nos ho- 
bennan. 



Sheer 

Driving Pleasure 


Milestones ahead: the new BMW XI has come to set standards. It makes its ambitions clear 
with convincing dynamics and agility. Plus, thanks to high versatility and flexibility in combination 
with innovative technologies, it ensures maximum comfort on every metre of every ride. 

taxes (BBO/BAZV/BAVP) and are unconditional. Monthly iease price is based on 60 months. Operationa! iease includes 

Sabana Blaneo 35 

Capacitac on y Entrenamento den medionan 
di comunicac on y como Mediador na Aruba 



CU hopi orguyo ‘Mediationbureau Talking is 
Solving’ ta anuncia cu dia 15 october te cu dia 
22 di october e entrenamento den medionan di 
comunicacion y como mediado a tuma luga na 
Aruba na edificio di Corte den Prome Instan- 
cia. Den 6 dia intensivo 11 cursistanan a ser 
capacita pa mediador. Durante e entrenamen- 
to e uzo di ‘mediationvaardigheden’ a ser siña. 
Cu habilidadnan di intermediacion/mediacion 
con hende por resolve un conflicto of percura 
cu un situacion no ta bira un conflicto. Con e 
entrenamento ta ser duna na otro pais tambe 
y cu hopi resultadonan positivo. 

Awo Aruba tambe a haya e oportunidad pa 
siña y uza ‘mediationvaardigheden’ y experen- 
cia e efectonan positivo. 

Tur cursistanan a haya e certificado di ADR 
for di man di Su Excelencia Minister di Asunto 
Social y Labor, Minister Glenbert Croes. 




For di dia 22 di october Aruba tin 9 mediador local y nan ta: 

dhr. R. Paskel (Kustwacht) 

dhr. M. Solognier (Kustwacht) 

dhr. E. Zebeda (KPA) 

dhr. A. Molina (KPA) 

dhr. E. De Weever (G.E.A) 

dhr. S. Gibbs (Bureau Verslavingszorg) 

dhr. A. Kool (Zelfstandige) 

dhr. R. Pronk (Kabinet van de Gouverneur) 

dhr. R. van den Berg (Veterinaire dienst) 



60 MESTER D/ WASTE BUCKET RESIDENCIAL 
OF COMERCIAL? 


ee®tesm 


20 yrd 
Sig Sur(c*t 


15 yrd 

Joniof Bñck*f 


70 vrd 




Smofl 


For di St. Maarten a bini mw. S. Bartels y for di Hulanda a bini mw. X. 
St. Jago cu ta un Arubiano, pero ta biba na Hulanda. Dos dama tambe 
a haya e certificado di ADR. 

Pa mas informacion por tuma contacto cu sra. mr Barbara Abdoelkariem 
di ‘Mediationbureau ’TIS’‘ y yama na cel.: 

Tambe e ta posibel pa manda un e-mail na 

*ADR certificaat= accreditatie Alternative Dispute Resolution 

"Afdeling Psychologie" di Stichting 
Redassering en Jeugdbescherming Aruba 


STICHTING Reclassering en Jeug- 
dbescherming Aruba pa mas di 2 aña 
caba ta conta cu un departamento 
nobo, esta “Afdeling Psychologie”. E 
departamento aki ta brinda ayudo/ 
guia psicologico tanto na hoben y adul- 
to cu ta bou di guia di Reclassering. 
Actualmente e departamento ta conta 
cu un Psicologo Clinico. E Psicologo ta 
encarga pa re-enforza su coleganan 
den tur momento cu e caso nan mas 
compleho, p.e. cu clientenan cu prob- 
lema psicologico, psikiatrico y/of adic- 
cion. 

Na momento cu e trahador social nota 
cu su cliente tin un problema mental 
y/of psico- emocional cu ta rekeri un 
guia mas intensivo, e ta manda e cli- 
ente n’e psicologo p’e por haci un eval- 
uacion psicologico di e cliente. 


E resultado di e evaluacion psicologico 
ta di importancia p’asina por crea un 
plan di guia pa atende cu e problem- 
atica di e salud mental of psico-emo- 
cional di e cliente. 

Den caso cu e psicologo constata cu e 
persona mester di un ayudo psikiatri- 
co pa e.o. recibi algun tratamento cu 
medicamento, e lo manda e cliente pa 
un psikiatra. E psicologo ta traha di 
cerca cu otro instancianan den e ramo 
di salud mental pa duna e cliente e 
ayudo necesario den un forma multi 
disciplinario. 

Un otro forma di ricibi guia psicologico 
na Reclassering ta si un Huez, Huez 
Comisario, Minister di Husticia of Fis- 
cal exigi y stipula esaki como condi- 
cion den un sentencia p’e cliente ricibi 
e guia psicologico durante su periodo 


di guia y prueba cu e ta cay bou di Re- 
classering. 

E departamento aki ta conta cu dife- 
rente testnan psicologico manera, test 
di inteligencia (IQ test), test di emo- 
cionnan (emotieregulatie test), test di 
personalidad (persoonlijkheidstesten) 
etc. Esaki ta di gran importancia pa 
Reclassering mirando cu e clientenan 
por wordo evalua inmediatamente dor 
di e psicologo den cas enbes di manda 
nan pa otro instancia. 

E meta final di e departamento aki ta 
p’e cliente recupera su stabilidad psi- 
co-emocional p’e por sigui desaroya y 
desenvolve su mes di manera satisfac- 
torio den e otro area nan di su bida, 
pa finalmente e por re-integra positi- 
vamente bek den nos comunidad. 


The Grand Reopening of Teleshop San Nicolas 



Visit us today to experience a completely 
renewed and modern Teleshop. 

Open Monday to Saturday, 9:00 AM to 5:30 PM 

















8 


AWEMainta 


Diabierna, 25 October 2019 


ATA a presenta su presupuerto pa 
2020 na Minister Dangui Oduber 



FOR di mei e aña aki, varios reunion interno a wordo teni, cu 
e ekipo di A.T.A. local como tambe intemacional. Tambe a 
sostene reunionnan unda a papia di proyeccion y plannan pa 
2020 cu socionan di turismo, cu Hunta di Supervision di A.T.A., 
como tambe di AHATA entre otro. 

Topiconan discuti ta den cuadro di maneho di turismo nacional 
delinea pa Minister di Turismo y su ekipo. 

Esaki a conduci na entrega formal di e plan y presupuesto pa 
2020 na Hunta di Supervision di A.T.A. dia 30 di augustus 2019, 
y consecuentemente na Minister di Turismo dia 25 di september 
2019. Tabata un placer pa presenta e documento aki na Minister 
di Turismo, sr. Danguillaume Oduber, diarazon ultimo, dia 23 
di october 2019. 

Minister di Turismo a expresa su gratitud pa cu e logronan 
proyecta pa 2019, y pa cu e strategia y empuhe continuo di parti 
di ATA pa 2020. E hecho cu turismo a duna resultadonan record 
ultimo añanan y ta proyecta di cera 2019 na un manera fuerte 
atrobe a yuda nos pais enormemente. 

Minister ta satisfecho cu e meta di sigui incrementa entrada pa 
pais Amba na 2020, y cu esaki sigui enfoca riba e balor cu nos 
ta ricibi pa medio di turismo. Esaki lo bay man den man cu 
atraccion di e bishitante cu por laga mas atras den nos economia 
y cu esaki ta cumpli cu un di e visionnan principal di Ministerio 
di Turismo. 

Ronella Tjin Asjoe-Croes, CEO di Amba Tourism Authority, a 
indica di ta satisfecho cu pa di 9 aña consecutivo a entrega e 
presupuesto conforme loke ley ta prescribi pa ATA, esta prome 
cu 1 di september. E proceso pa entrega e presupuesto ta tuma 
hopi luna di preparacion p’asina evalua y determina kico t’e 
mihor strategia p’e aña cu ta sigui -esaki mas cu claro ta cuadra 
den e malchi mas amplio di e plan strategico pa Aruba su turismo 
tambe, conforme maneho nacional y conforme “Business Plan” 
di A.T.A. 

E aña aki tabata uno bon pa loke ta Aruba su turismo. Mas cu 
claro semper tin aspecto pa mehora y cosnan cu por haci mihor, 
y esaki ta aplicabel no solamente pa ATA, pero pa un y tur cu ta 
traha den turismo. E puntonan cu mehoracion y di cambio tur ta 
inclui den e plan pa 2020, tambe e aspectonan cu lo mantene y 
cu ta dunando bon resultado. E demanda pa Aruba a sigui di ta 
fuerte, e plan presenta mester yuda nos combati e competencia 
sumamente fuerte eyfonan. 


PROYECCIONNAN 2020 

Pa loke t’e 4 indicadornan principal nacional; pa 2020 a inclui 
como meta un crecemento 2.2% den ‘stay-over arrivals’ 
(turistanan di estadia) y un cremento di entre 2% y 3% den 
Tourism Credits. 

Pa cu resultado di RevPar, esaki ta proyecta pa crece entre 2% pa 
3%. E meta di turismo crucero ta pa consolida y pues mantene 
e resultado di e aña aki. 

PROYECTONAN 

Tin cu menciona cu un di e prioridadnan den e corporate plan 
di ATA 2020 ta upgrading di pais Aruba. Conforme maneho di 
Minister di Turismo cu ta kere den calidad di turismo, busca e 
turista afluente, Aruba mester un producto pa di e forma aki e 
turista haya balor pa su placa. 

Den aña 2020 lo bay target e turista cu tin un entrada anual 
di US$ 200.000.- Esaki ta prome biaha ta target e turista cu 
entrada anual aki. 

Lo bay inverti den e proyecto di Baby Beach fase 2 y tambe 
Bushiri Beach fase 2. Lo bin cu un mountain bike trail cu sigur 
ta algo nobo y trending. Lo enfoca riba mercadonan niche 
manera diving, kitesurfing y piscamento y tambe un programa 
cu enfasis riba esakinan. 

AVERAHE DI CRECEMENTO ANUAL 2011-2018 

Desde di introduccion di ATA Sui Generis na 2011, metanan 
a base di e 4 indicadornan principal a ser cumpli. Por nota e 
averahe di crecemento anual pa cada un di e indicadornan pa cu 
e periodo di 2011 pa 2018: Stay-Over Arrivals: +4%, Tourism 
Receipts: +5%, RevPar: +7%, Cruise Arrivals: +5%. 

PRESUPUESTO 2020 

Conforme presupuesto presenta pa 2020, ATA su entrada 
operacional (revenues) lo ser uza primordialmente pa mercadeo 
internacional y parti di esaki pa mehoracion di nos producto 
turistico. 

Ronella Tjin Asjoe-Croes ta gradici y felicita e ekipo completo 
di ATA cu a traha duro p’asina percura un biaha mas pa Aruba 
Tourism Authority por entrega un documento completo y bon 
balansa. 

Presente pa esaki tabata: Minister di Turismo Danguillaume 
Oduber, Consehero General di Minister di Turismo, Gerald Tsu, 
Consehero di Turismo di Minister di Turismo Sharlyze Romano, 
miembro di Hunta di Supervision di ATA, Cisco Quant, Janien 
Huistra, Maarten Jan van Romondt y Lisette Malmberg. 

CEO di ATA, sra. Ronella Tjin Asjoe-Croes, CMO sra. Sanju 
Luidens-Daryanani, CFO Maas van Drie y sra. Dyane Vis- 
Escalona, Business Manager di A.T.A. 

*0ffer is valid from 25 October - 31 October 2019 and while supply lasts 


THANKS FOR SHOPPING LOCAL. 

Minister Dangui Oduber 
ta reta partido RAIZ pa 
menciona nomber y fam 
di esnan cu e ta acusa y 
presenta e prueba! 

Partido RAIZ: E partido di Double Standards! 


“AWE (ayera) mi a tuma nota di un 
carta cu a ser manda rond mundo pa 
partido RAIZ pa “mancha” e bunita 
proyecto di Portcity Aruba cu porcier- 
to N0 a ni cuminsa ainda. E mentali- 
dad so di daña nomber di bo mes pais 
y reputacion di hendenan serio ta di 
lamenta. 

Ursell Arends y su partido RAIZ por 
wordo considera como e partido di 
“Double Standards” 

“Ta hopi fresco den mi memoria cu na 
mes momento cu e tabata colecta fir- 
ma pa no bin mas kamber di hotel, E 
mes ta haci peticion pa su hotel haya 
un expansion di kamber di hotel. Si e 
no ta corda nos lo recorde cu e carta 
cu e mes a manda pa colega Minister 
Otmar Oduber pidiendo esaki. 

Mas condenabel y lamentabel aun 
ta ora ma kere cu partido RAIZ lo a 
cuestiona e hecho cu tin un miembro 
di Parlamento como sospechoso den 
e caso di Avestruz, el a scoge pa keda 
keto keto y ningun dia por a scuche 
of lesa ningun carta cu a ser manda 
rond mundo of cualkier comunicado di 
prensa pa cuestiona con un miembro 
di Parlamento ta keda den Parlamen- 
to siendo bao investigacion. 

Te dia di awe nos no a scucha opinion 
di partido RAIZ riba e caso aki. 


Ki credibilidad politico bo por tin? Pero 
pa ataca ciudadanonan anto manera 
un cobarde sin menciona nomber si ta 
bon pero pa cuestiona un miembro di 
Parlamento si ta keda keto. Dicon e no 
a manda carta pa Gobernador pa pidi 
retiro di e miembro aki di Parlamento? 

Integridad ta hopi halto riba nos agen- 
da di Gobierno y tur proyecto ta bay 
conforme reglanan di “corporate good 
governance”. 

Na momento cu partido RAIZ ta cues- 
tiona y pidi Gobierno pa para e proyec- 
to aki temporalmente ta mas cu logico 
cu e mester substancia esaki cu prue- 
banan y no crea duda den un proyecto 
si no por presenta ningun prueba. 

Mi ta pidi partido RAIZ cu na mo- 
mento cu ta insinua algo robes pa por 
fabor menciona nomber y fam di cual- 
kier miembro di e Hunta di Comisario 
di APA NV cu por ta sea un sospechoso 
of testigo den e caso Avestruz y tambe 
comparti cu Gobierno e pruebanan aki 
mas pronto cu ta posibel. 

Nos ta spera di por ricibi esaki liher for 
di partido RAIZ pasobra obviamente 
ora bo haci un acusacion asina serio, 
bo mester por tin pruebanan tambe. 

Si e pruebanan ta existi, Gobierno lo 
tuma e pasonan necesario. 



Si en caso cualkier miembro di e Hun- 
ta di Supervision di APA NV por ta un 
sospechoso, Gobierno lo no duda di ac- 
tua conforme reglanan di bon goberna- 
cion y integridad. 

Ora bo kier cuestiona un persona men- 
ciona su nomber y fam y no ta ataca 
hendenan cu ta bon prepara pa nan 
funcion cu porcierto NO ta politico. Un 
disculpa na APA y su trahadornan ta 
na su lugar pa purba mancha y daña 
e bon reputacion di e compania estatal 
aki. Bo ta ataca ciudadanonan just pa 
sirbi bo propio interes. 

RAIZ simplemente ta hiba e politicia 
antigua di wak spirito caminda NO 
tin! Ta tristo pa mira con un hoben po- 
litico ta wordo guia p’e hiba e politica 
cu e mes tanto a bisa di no lo bay hiba. 
Si awor caba e t’asina ta con e lo ta pa 
futuro. 

Ningun cambio den mentalidad y nin- 
gun cambio den manera di hiba po- 
litica. Tira lodo riba hende semper ta 
masha facil! 

Si BO NO por presenta prueba nos ta 
exigi partido RAIZ tambe pa rectifica 
y pidi disculpa na tur esnan cu e kier 
mancha!”, Minister Dangui Oduber a 
finalisa su reaccion. 

Polis a para Ford Everest cu chauffeur burachi na stuur 





Nos ta bende 
paña, coi 
hunga y buki 
di segundo 
mano. Tambe 
ta bende 
pastechi, 
snacks, 

té 


y iM.uc.ho \M,as, 


Fecha: 30 November 


Ora: 10AM-6PM 


Lugar: Casa Cuna, Pos CFwg&fto 4 


Bo presencia lo wordo aprecia hopi, 
yuda nos guia nos muchanan 


casa curia 




progreso 




DIAHUEBS mey anochi durante patruya, 
Polis a tuma nota di un Ford Everest color 
shinishi coriende malo. Esaki tabata riba ca- 
minda di Palm Beach un poco mas pariba di 
luznan di trafico. 

Mirando cu e tabata core zig zag a dune un 
Stopteken, locual el a cumpli cune. 

Ora nan a bay atende cune y manera nan a 
premira e chauffeur tabata bou influencia. 

A usa e Alco-Sensor y despues cu el a supla y 
surpasa e limite stipula pa ley el a wordo hiba 
Warda di Polis na Shaba. 

Pa loke t’e vehiculo un amiga sinta na banda 
y kende lo no tabata bebi a sigui cu e auto, 
pasobra nan lo no tabata mucho leu di cas. 

DEN cuadro di retonan financiero pa pais 
Aruba, Gobierno hopi biaha ta haye confron- 
ta cu no por implementa diferente proyecto 
di interes general pa comunidad. 

E Gobierno aki tin hopi deseo, pero cu fondo 
limita. Den e cuadro aki, por wak con otro 
pais ta soluciona nan reto financiero ora nan 
tin diferente proyecto cu nan kier logra pa 
nan comunidad. 

Minister Andin Bikker a splica cu den cuadro 
di esaki ta mira cu na Merca, Hulanda, In- 
glatera y diferente otro pais ta haci uzo di e 
concepto ‘Civic Crowdfunding’. 

Civic Crowdfunding t’e concepto caminda e 
persona ta acerca Gobierno cu un proyecto 
y/of Gobierno mes tin cierto proyecto y con- 
huntamente cu comunidad ta dicidi via on- 
line recauda fondo pa realisa e proyectonan. 
Si tuma un ehempel, e proyecto di Sticht- 
ing DOET, cu anualmente ta tene diferente 
accion unda scolnan ta haya mantencion, 
manera verf of drecha porta etc. 

Na Hulanda, Stichting DOET ta traha con- 
huntamente cu un fundacion cu yama ‘voor- 
j ebuurt.nl’ . E website aki conhuntamente 
cu diferente municipio di Hulanda manera 
Amsterdam, a realisa entretanto como 829 
proyecto via e concepto aki. Den e cuadro aki 
ta bay instala un comision cu basicamente 
ta bay duna conseho na Gobierno si por apli- 
ca e concepto di recaudamento di fondo pa 
proyectonan comunitario conhuntamente cu 
comunidad. 

Por ehempel den cuadro di Ministerio di 
Husticia tin e ley pa proteccion di animalnan 
e Hondenverordening y diferente proyecto y 
propuesta cu a keda presenta. 


Na opinion di Minister Andin Bikker 

# Civic Crowdfunding # ta 
un concepto cu por yuda 
Gobierno y comunidad 
logra hopi proyecto 


Minister Bikker ta kere cu e concepto aki por bira un 
solucion despues di haya conseho pa explora e posibili- 
dad si por recauda fondo pa medio di e concepto Civic 
Crowdfunding. 

Depende di e consehonan, Minister Bikker ta kere cu e 
por bira algo cu un dimension nobo cu por yuda Aruba 
realisa hopi proyecto. 

Como maestro di scol Edgar Vrolijk a tuma indexering 

Awe como Parlamentario ta pidi 
maestronan pa compronde cu no tin placa 


MELVIN Tromp, vocero di partido AVP ta mustra cu 
partido MEP su politiconan, no ta laga nan mal mayanan 
para un banda y hasta e supuesto grupo di politico nobo 
di e partido, ta sigui insisti riba e vision di e partido, esta 
cu nan mes y famia y amigonan, ta bin na prome lugar y 
despues pueblo ta wordo considera. 

Segun Melvin Tromp ta un hipocrecia total pa scucha 
Parlamentario Edgar Vrolijk den forma contundente bisa 
maestronan, su coleganan den enseñansa, cu nan tin cu 
stop di haci fastioso y stop di insisti pa haya indexering, 
ya cu segun Edgard Vrolijk no tin placa riba presupuesto 
p’esaki. 

“Hendenan cu a drenta Parlamento riba promesanan falso 
haci na pueblo, hendenan cu a grita c’un era nobo ta inicia, 
pero awor ta resulta cu mesun vision bieu, mesun pensam- 
ento politico antigua di partido MEP, ta sigui reina cerca 
mayoria di nan. 

E mesun Parlamentario Edgard Vrolijk aki, ta un di es- 
nan cu cosnan a cambia ora cu e hiba palabra durante di 
reunionnan publico, pero pueblo ya caba a realisa cu nada 
a cambia, pero al contrario cosnan a bira pio bou di e Gobi- 
erno cu e Parlamentario aki ta sostene. 

Awor di repente no tin placa pa indexering, no tin placa pa 
trahadornan publico haya pa cubri gasto di inflacion crea 
pa Gabinete Wever Croes, pero segun Edgard Vrolijk aki, 
maestronan kendenan tabata pa basta aña su coleganan, 
tin cu compronde cu e situacion no ta permiti pa Gobierno 
duna nan loke nan ta pidi. 

Vrolijk no ta pidi reunion cu Gobierno pa exigi pa Gobi- 
erno corta gastonan manera di biahamento caminda den 
dos aña di tempo, Ministernan a gasta miyones pa biaha 
rond mundo, bishitando tur skina rond di hemisferio, pero 
pa trahadornan publico, NO tin placa pa indexering. 
Minister Otmar Oduber cu sosten di entre otro Edgard 
Vrolijk na inicio di gobernacion, a logra haya casi 10 mi- 
yon pa restauracion di un parti di edificio di Gobierno, sin 
cu esaki tabata un prioridad, pero pa trahadornan publico 
no tin mas 10 miyon pa indexering. 

Mesun Minister aki a duna un sponsor di su partido, un 
contract di huur di 50 mil florin pa luna, pero pa indexeri- 



ng no tin ningun cen preto y segun Edgard Vrolijk, mae- 
stronan, su ex coleganan tin cu compronde cu no tin placa. 
E Gobierno cu e ta sostene, a ranca den 2019 e suma di 270 
miyon florin for di saca di pueblo, e.o. di e maestronan aki 
cu ta su coleganan, pero segun Vrolijk di e suma aki no tin 
ningun debchi pa paga indexering di trahadornan publico. 

Prome Minister Evelyn Wever Croes dia 8 di februari di 
2018 den un conferencia di prensa a mustra cu el a logra 
di corta 8 miyon florin di gasto, segun e mandatario, elim- 
inando coordinadornan di Mike Eman, pero e suma aki 
unda el a bay cu ya no tin ningun cen preto pa maestronan 
haya indexering. 

Minister di Enseñansa ta cortando gasto den tur sector 
di enseñansa y ta algo cu e mandatario aki mes a splica 
cu mester haci, pero e placa aki cu ta wordo gespaar riba 
custia di maestronan, no ta sirbi pa paga nan indexering? 
Pero aki por mira personificacion di e mentalidad di un 
partido MEP cu nunca a goberna pa pueblo, nunca a pone 
pueblo dilanti prome cu tur cos, pero si a percura pa nan 
hendenan haya tur cos, nan sostenedonan wordo bon sirbi 
y nan sponsornan haya tur loke nan pidi for di e Gobierno 
aki, pero pa maestronan y otro funcionarionan publico, 
simplemente no tin placa y nan tin cu warda. 

Ora cu scucha un Parlamentario cu a sostene e pakete di 
medida di Gabinete Wever Croes awor ta papia cu no tin 
placa y kende kier trata di hustifica e abusonan aki cu su 
Gobierno ta cometiendo contra pueblo di Aruba, simple- 
mente no merece di ta un representante di pueblo,” Melvin 
Tromp a declara. 

Minister Plenipotenciario na Washington, Joselin Croes: 


Colaboracion internacional 



Minister Plenipotenciario na Washington, Joselin Croes a 
reacciona riba un corant local cu a “copy paste’ un post di su 
Facebook na unda el a compila tur e colaboracionnan, ayu- 
do tecnico, capacitacion cu Aruba pronto lo ricibi di Fondo 
Monetario Internacional (IMF). 

E corant aki a califica e logro aki como un berguensa nacio- 
nal y a implica cu e ta un berguensa cu Aruba mes no tin 
experto riba e tereno aki pa haci e trabounan rekeri. 

“Na e corant aki mi kier haci e siguiente pregunta. Si New 
York Times, Miami Herald, CNN of BBC ofrece bo corant 
cu e lo manda un team di 4 hende Aruba pa duna bo team 
na Aruba training y of ayudo gratis y tambe nan lo yuda 
bo mehora bo corant cu consehonan valido, bo lo bise NO, 
pasobra ta un berguensa pa bo corant of bo lo gradici’e pa 
considera bo corant y bo lo acepta e colaboracion y ayudo 
aki man habri?”. 

Minister Plenipotenciario Croes a enfatisa cu Aruba mes- 
ter ta agradecido cu e ayudonan internacional cu Aruba a 
logra haya danki n’e insistencia di Prome Minister y Min- 
ister di Finansa, durante cada bishita na Washington DC 
of New York. 

IMF ta un institucion cu mas di 60 aña di experticio riba 
e ramo monetario y finansa publico. IMF tin 189 pais tur 
rond di mundo como miembro cu hunto ta traha pa stabilisa 
y mehora e situacion financiero y economico di mundo. Nan 
tin un total di 2400 empleado cu nan expertisio ta yuda 
paisnan cu training, capacitacion, audit, control, estadis- 
tica y mas. Nan ta yuda tur aña mas o menos 30 pais y nos 
ta previligia cu Aruba tambe lo ta un di e paisnan cu e aña 
aki y otro aña lo por conta cu e expertisio y ayudo di IMF. 


ta yuda so e ta yuda Aruba 

Minister Joselin Croes a expresa cu esaki no ta significa 
ningun momento cu Aruba no tin hende capacita pa haci e 
trabounan aki. 

Esaki ta nifica cu Aruba lo haya ayudo pa controla y wak 
si e trabou cu e ta haciendo ta cumpli cu normanan inter- 
nacional. Tambe e lo trece cune cu Aruba lo por compara 
su datonan cu otro islanan den Caribe pa wak con nos ta 
haciendo ya cu IMF tin tur e datonan aki. 

Otro colaboracionan internacional importante pa Aruba, 
segun Minister Joselin Croes, ta p.e. esun cu Pan American 
Health Organization (PAHO) cu ta yudando Aruba compila 
y traha estadlstica di e malesa di cáncer na Aruba. 

Den pasado nan a yuda Aruba cu raport riba obesitas y dia- 
betici. Tambe Aruba ta haya ayudo di WorldBank (WB) pa 
cu e “doing business report”. 

Un otro colaboracion importante ta cu State Department y 
Department of Justice cu tambe ta colabora cu Cuerpo Poli- 
cial di Aruba. Asina tin hopi mas colaboracion entre Aruba 
y instancianan internacional. No ta Gobierno so ta busca 
colaboracionnan y ayudo internacional pero por ehemp- 
el Universidad di Aruba, IPA, Biblioteca Nacional y hopi 
mas instancia publico y priva ta afilia nan mes cu organ- 
isacionnan internacional pa mehora nan servicio, curiculo 
y capacitacion di nan staff. 

“Den tur caso ami lo sigui traha duro pa crea oportunida- 
dadnan pa colaboracion y capacitacion pa Aruba, pasobra 
nos ta un isla chikito y no ta tur cos nos por haci nos so. 
Tur pais na mundo ta haciendo mesun cos y nos no por laga 
oportunidadnan grandi y positivo asina pasa nos voorbij. 

Mi kier a uza e oportunidad aki pa encurasha y invita tur 
Arubiano cu ta interesa pa tuma cursonan gratis di IMF 
riba e topico di Maneho di Finansa Publico pa registra na 
IMF.org/PFMx. Ami a tuma parti di e curso aki y e ta hopi 
simpel y duidelijk. E ta yuda bo comprende con e presu- 
puesto anual di pais Aruba ta wordo traha y e impacto cu 
cada desicion tin pa bo y pa bo isla. E curso aki ta habri pa 
un y tur cu ta interesa pa tum’e”, Minister Plenipotenciario 
Joselin Croes a duna di conoce. 

Drs. Mervin Wyatt Ras 


Lider di fraccion di MEP 
mester mustra mas 
seriedad pa ehecucion 
di plan crisis social 


MIEMBRO di fraccion di AVP, drs. 
Mervin Wyatt Ras, no por caba di 
compronde con lider di fraccion di MEP 
den Parlamento, sr Rocco Tjon, ta mas 
dedica pa bin cu reaccion politico contra 
di su persona, na lugar di analisa y busca 
e realidad di e maneho di Minister di 
Asunto Social. 

Den un forma publico durante di un 
conferencia di prensa, sr Tjon a cuestiona 
e profesionalismo di sra drs. Wyatt Ras 
como experto riba tereno social y a pidi su 
persona pa bin duna sosten na maneho di 
Minister Glenbert Croes, pa cu e maneho 
di crisis social. 

“Ta na su lugar p’e tempo cu lider di 
fraccion di MEP ta hinca pa contradeci 
declaracionnan cu mi persona a haci 
durante di conferencia di prensa, ta 
mustra e berdad di e plan di crisis social 
di e actual Gobiemo. 

Esnan yama pa actua na interes di pueblo 
como representantenan di pueblo den 
Parlamento, a converti nan mes den 
defensor di Gobiemo. E mesun Gobiemo 
cu den nomber di pueblo, nan tin cu 
cuestiona pa defende interes di pueblo. 
Loke a hala mi atencion t’e hecho cu 
Rocco Tjon den su afan pa defende e plan 
di Gabinete Wever Croes, ta confirma e 
preocupacion di nos fraccion, pero tambe 
di CFT pa loke t’e fondo social cu tin 
poni un banda pa Minister atende cu e 
crisis social cu lo tin. 

Den su propio palabranan sr. Tjon a mustra 
cu ya caba tin 51 persona a wordo tuma 
den servicio di Gobiemo pa ehecucion di 
e proyecto aki y tambe a menciona cu tin 
un suma di 4.5 miyon aparta pa salario, di 
cual ya caba a gasta 1.5 miyon di e post 
aki. 

Den e grupo di trahadornan aki cu a 
wordo tuma den servicio a menciona 


contratacion di algun experto y si nos 
asumi cu lo tin 10 pal5 experto cu lo a 
drenta servicio pa ehecucion di e plan 
aki, ta keda e pregunta kico e otro 36 
empleadonan lo ta haciendo. 

Aki mi persona kier a mustra e lider di 
fraccion di MEP, cu no ta mi persona y 
fraccion di AVP so tin duda den henter 
e social crisisplan aki, pero tanto CFT 
como Gobiemo di Reino tin duda den e 
intencion real cu Gobierno y e Minister 
tin cu e plan aki. 

Si enberdad despues di tempo cu Gobierno 
a pone e fondo aki disponibel p’e plan 
di crisis social aki, a mira progreso of 
resultadonan positivo e ora lo tabata 
dificil pa tanto CFT como Gobiemo di 
Reino pone duda rond di henter e fondo y 
e plan. Sinembargo esaki no t’e caso. Tin 
un cantidad di instancia cu no ta hayando 
e ayudo cu nan a ser priminti, pasobra 
zogenaamd nan no ta cumpli cu cierto 
criteria. 

No ta berdad tampoco cu Wyatt-Ras lo 
ta critica trabou di profesionalnan riba 
tereno social. Wyatt-Ras semper a y ta 
enfatisa cu veld social a y ta traha cu 
curazon y prome cu e gobernacion aki no 
tabata envolvi cu politiconan. 

Wyatt-Ras kier pa esaki keda asina. 
Mientras awor ta cierto persona liga na 
politica ta dicidi den un comision si un 
instancia ta haya un suma pa ehecuta 
su proyectonan. Esaki no ta un bon 
desearoyo. 

Prome Minister Evelyn Wever Croes 
recientemente a confirma c’un di e 
‘aanwijzing’ cu CFT a recomenda Conseho 
di Minister di Reino pa duna Gabinete We ver 
Croes, ta relaciona cu e crisis plan social 
aki di Gobiemo ya cu ningun momento 
Gobiemo por a mustra cu ehecucion di e 
plan aki ta riba e bon caminda. 



A1 contrario nos fraccion ta di opinion 
cu si e plan aki tabata asina bon manera 
sr Tjon ta pretende cu e ta, nos ta sigur 
cu Hulanda y CFT lo duna nan aporte 
n’esaki sin pensa dos bes pero e posibel 
‘aanwijzing’ ta mustra net lo contrario. 

Mi persona ta kere cu e lider di fraccion 
di MEP no mester cuestiona e maneho di 
nos Gobierno p’e situacion social, ya cu 
desde cu Gabinete Wever Croes a asumi 
mandato di nos pais na 2017, e situacion 
social a drenta den crisis dor di tantisimo 
medidanan cu ta saca placa directo for di 
cartera di nos pueblo. 

Contrario n’esaki Gobierno di AVP 
na 2009 a tuma como un di su prome 
decisionnan, di pone fondo disponibel, 
e.o. e ‘reparatietoeslag’ pa yuda esnan di 
poco entrada, haya un espacio financiero 
pa nan por haci algo mas cu nan entrada. 
Nos Gobiemo a aumenta onderstand, a 
aumenta salario minimo, a duna esnan 
cu poco entrada placa pa scol, a drecha 
scolnan rond Aruba invirtiendo miyones 
di florin pa mucha y hobennan haya un 
bon educacion. 

Gabinete Wever Croes den casi dos aña 
di tempo a pasa ranca tur esaki for di 
mesun hendenan aki, castigando pueblo 
cu medida cu practicamente a anula tur e 
incentivonan cu Gobiemo di AVP a duna 
na pueblo caminda cifranan concreto di 
CBS ta confirma esaki tambe cu tin un 
inflacion di cuminda di 12%. 

Ta dificil pa Wyatt-Ras por cumpli cu 
peticion di Rocco Tjon pa sostene un plan 
di crisis social caminda su ehecucion no 
ta bay manera mester ta. 

Parlamentario Mervin Wyatt Ras ta 
pidi colega Tjon pa bin para bandi dje 
y cuestiona Minister p’e yega na bon 
ehecucion di e plan enbez di ciegamente 
defende. 

Parlamentario Marlon Sneek (AVP) 

Dcmki na maneho di 
Gabinete Wever Groes 
awe inflacion ta na 12*4% 


ORA cu fraccion di AVP ta papia 
di e “bestaandsminimum” di co- 
munidad, no ta papia di cifran- 
an cu partido AVP a inventa, 
pero di cifranan oficial publica 
pa CBS, esta Centraal Bureau 
Statistieken, lider di fraccion di 
AVP, Marlon Sneek a trece dilanti. 
“Ora cu nos papia di cifra di ‘besta- 
andsminimum’, nos no ta papia di 
cifranan cu ta cay for di shelo, pero 
ta cifranan cu ta wordo publica pa 
CBS y tur hende por subi cbs.aw pa 
haya e documentonan total y real 
pa mira e analisis cu ta wordo haci 
relaciona cu poder di compra di nos 
ciudadanonan. 

Loke por mira cu dia cu e Gobierno 
actual a drenta den gobernacion 
na 2017 y si tuma un comparacion 
di e periodo di augustus 2017 y e 
periodo di augustus 2019, tur hende 
por mira pa loke t’e ‘bestaandsmini- 
mum,’ CBS ta mustra lo siguien- 
te: “Pa un famia di 4 persona con- 
sistiendo di un mama y tata y dos 
yiu di entre 0 pa 14 aña, na 2017 e 
famia ey tabatin mester di un suma 
di 4306 florin pa nan por a sali di- 
lanti”. 

Semper tabatin e discusion con nos 
ta hisa esaki pa motibo cu si ta trata 
di un famia caminda dos hende ta 
cobra un salario di minimumloon, lo 
no yega e suma aki y semper e dis- 
cusion tabata con ta drecha e poder 
di compra aki. Nos ta mira cu tur 
fin di aña y comienso di aña salario 
minimo ta subi y ainda e falta pa 
haya su atencion, pero loke si nos 


tin cu para keto riba dje un rato, e 
hecho cu awe augustus 2019, cifran- 
an di CBS, no di Marlon Sneek, tur 
hende por subi www.cbs.aw y por 
haya esaki, ta mustra c’un famia di 
dos mayor y nan dos yiunan, mes- 
ter di un suma di 4981 florin pa nan 
por biba. 

Nos ta papiando comparando esaki 
cu na momento cu Gabinete Wever 
Croes a drenta gobernacion, por 
mira un diferencia di 675 florin mas 
e famia ey tin mester pa por biba. 
Ora cu nos mira p.e. e puntonan cu 
CBS ta tuma den consideracion pa 
haci e berekening aki, por mira cu 
na 2017, cuminda cu ta e aspecto 
basico y mas importante, tabata na 
0.9% di inflacion, pues e no tabata 
ni na 1% e tempo ey. 

Ora cu nos mira awe na 2019, cifran- 
an di CBS, nos ta mira cu cuminda 
tin un inflacion di 12.4% cu ta un e 
aspectonan principal di cada famia 
y por mira diferente punto cu nan a 
usa den nan analisis, caminda nan 
a usa tambe transporte publico of 
transporte den su totalidad, esaki a 
subi cu 18% mas halto cu 2017. 

Pues e efectonan di maneho di 
Gabinete Wever Croes, ora cu nan 
a tuma decision pa redobla BBO, 
aumenta accijnsnan, esaki tin un 
efecto colateral p’e famia pa motibo 
cu tur hende sa cu comercio ta pone 
e aumentonan aki den nan su pri- 
jsnan y automaticamente esnan cu 
ta bay cumpra, ta haya nan mes ta 
bay paga mas p’e cos cu pueblo ta- 
bata cumpra ayera. 



Ta bon pa pone enfasis un biaha 
mas, cu riba cbs.aw por mira cu 
loke nos ta trece dilanti n’e momen- 
tonan aki, ta cifranan veridico, no 
ta cifranan cu nos ta inventa, pero 
ta cifranan cu CBS ta publica y ta 
cifranan cu nos ta usa. 

Antes cifranan no tabata existi, pero 
awe tin cifra, pasobra cu Gobierno 
anterior a percura pa pone departa- 
mentonan ‘up to par’ caminda nan 
por produci cifra y awe niun hende 
no por gaña ningun hende mas. 

CBS su cifranan ta confirma cu in- 
flacion riba cuminda na augustus 
2019, ta 12.4% y un famia mester 
di un suma di 675 florin mas pa nan 
por biba manera cu nan tabata biba 
na 2017 ora cu Gobierno di MEP a 
drenta den gobernacion. 

Ta importante pa fraccion di AVP 
trece esaki dilanti, pasobra cada 
bes Gobierno actual kier papia di 
Gobierno anterior y no ta asumi su 
responsabilidad y awe nos por mira 
cu Gobierno anterior a laga un in- 
flacion riba cuminda di 0.9% y awe 
e inflacion ey ta 12.4%. 

E no ta di Gobierno anterior, e ta 
consecuencia di maneho di Gabi- 
nete Wever Croes ya cu ta di dje e 
maneho ey ta y ta di dje e cifranan 
di awe ta. 

Gobierno mester asumi su respon- 
sabilidad y stop di wak den spiel y 
wak patras, pero wak den e wind- 
shield y cuminsa goberna e pais aki 
y stop di sconde tras di gritonan 
di ma hereda,” lider di fraccion di 
AVP, Marlon Sneek a declara. 

E importancia di 
Jeugdredassering na Aruba 


JEUGDRECLASSERING ta un forma di guia y 
tambe monitoria nos hobennan entre 12 pa 25 aña cu a 
haya nan mes den contacto cu husticia dor di a comete 
un delito of ta wordo sospecha di tal acto. 

E meta di Jeugdreclassering ta pa traha conhunta- 
mente cu diferente instancia, mayornan y/of e netwerk 
di cada hoben. 

P’asina por guia e hobennan pa mehora nan comporta- 
cion cu ta indeseabel, yuda nan rehabilita, re-integra 
nan bek den comunidad y tambe evita pa reincidencia. 
Tur esaki lo wordo haci dor di traha un plan di guia pa 
cada hoben por traha riba su meta(nan) p’asina engran- 
dece y/of yuda e hobennan desaroya nan habilidadnan 
social riba diferente tereno p.e.: na scol, cas, trabou y 
otro areanan di bida. 

Ora un hoben bin den contacto cu husticia e por wordo 
poni bou guia di Reclassering via Fiscal, Huez Comis- 
sario, Huez of Minister di Husticia. 

Pa aña un promedio di 80 hoben ta cay sera di locual 
sigur 50% ta ‘first offenders’. 

Na aña 2009 Stichting Reclassering en Jeugdbescherm- 
ing Aruba a cuminsa core piket bou oranan di oficina. 
Nos ta bishita e menornan di edad na Warda di Polis of 
nan ta bin na oficina si nan ta den libertad caba. 

Nos ta traha un raport ‘quickscan’ di e hoben su cir- 
cumstancianan personal pa por evalua unda e mester 
di ayudo. 

E raport aki ta wordo manda na Ministerio Publico p’e 
Fiscal/Huez por tuma un desicion adecua p’e hoben. 

RECLASSERING TA TRAHA UN 
PROMEDIO DI 80 RAPORT PA AÑA OVER 
DI MENORNAN DI EDAD. 

Na aña 2018 e top 3 factornan cu a conduci na e hecho 
castigabel (‘triggers’) cu a resalta ta: ‘Peerpressure’, 
‘Denkpatroon’ (manera di pensa) y Hoben cu ta nenga 
di a comete e delito. 

E top 3 factornan criminologico (‘redflags’) cu a resalta 


mas ta: Tempo liber, Peerpressure y influenciabilidad 

Jeugdreclassering (trahador social) ta duna conseho na 
Fiscal, Huez Comissario y/of Huez cual straf/ayudo lo 
ta mihor pa cada hoben segun nan problematica riba e 
diferente areanan di e hoben su bida. Tambe por con- 
seha pa pidi un castigo alternativo p’e hoben locual ta 
insera cu e tin cu sigui un programa/curso special pa 
hobennan p.e.: Di habilidadnan social, siña maneha su 
rabia y/of haci trabou pa comunidad. 

E importancia di e trabou di Jeugdreclassering ta: Me- 
nos recidivismo bou hoben: Menos criminalidad. 
Stichting Reclassering en Jeugdbescherming Aruba ta 
aporta na seguridad y bienestar di e comunidad di Aru- 
ba. Minimalisa e gastonan di Gobierno y comunidad di 
Aruba. 

Loke Stichting Reclassering en Jeugdbescherming Aru- 
ba kier enfoca riba dje ta: Busca mas trahador pa por 
re-enforsa nos team di Departamento di Hoben. Crea 
mas curso pa nos hobennan. 

E PROYECTO HALT 

Pa Aruba haya su propio Justitiéle Jeugd Inrichting pa 
por aloca e hobennan cu ta haya e medida di Plaatsing 
in Justitiéle Jeugdinrichting (PIJ). Un opvang pa ho- 
benan cu tin problemanan di adiccion. Un opvang pa 
hobennan cu tin problemanan psygologico. 

Introduci na Aruba e sistema di banchi electronico 
(electronisch toezicht) pa e.o. hobennan. 

AFDELING OTS (ONDERTOEZICHTSTELLING) 

Di dia 21 pa dia 25 di september Reclassering ta celebra 
su Reclasseringsweek. E aña aki nos ta laga pueblo di 
Aruba sera conoci un tiki mas di aserca cu e tareanan 
di Reclassering. Reclassering t’e instancia cu ta haya 
cliente cu un Huez, Huez-Comisario, Minister di Husti- 
cia of Fiscal pone bou di guia y supervicion. 

»> 

E departamento na Reclassering cu ta haya tur per- 
sona cu wordo poni bou guia ta e afdeling Toezicht en 
Begeleiding (Guia y Supervicion) y awe nos lo kier pone 
enfoque riba e departamento aki. 

Pa aña Reclassering ta haya un promedio di 150 cliente 
(nobo) bou guia. Dependiendo e peso di e castigo e guia 
por cuminsa cu un minimo di 3 luna. 

Actualmente e departamento aki tin 5 trahador social. 
Ora cu e cliente wordo poni bou guia e ta haya un tra- 
hador social apunta. E trahador social ta invita e cli- 
ente y su famia pa haci un intakegesprek. A base di e 
diferente combersacionnan y ora haci un analisis di e 
cantidad di factornan criminologico cu ta aparece den e 
situacion di e cliente, e trahador social ta saca afor den 
cual categoria di guia e cliente aki lo wordo poni aden. 

Ta tene na cuenta tambe con grandi e chens ta cu e 
cliente lo por re-incidencia, esta haya su mes den prob- 
lema cu husticia atrobe. Nos tin 3 categoria di guia cu 
ta; Hulp en Steun (Ayudo y Sosten): E categoria aki 
ta p’e clientenan cu e chens cu nan lo re-incidencia ta 
chikito/minimo. 

E guia ta ensera ayudo cu cosnan practico y monitoria 
e cliente. Contacto cu e cliente ta minimo 1 bes pa luna. 
Toezicht en Begeleiding (Supervicion y Guia): E catego- 
ria aki ta pa clientenan cual e chens pa re-incidencia 
ta (poco) mas grandi. P’e clientenan aki nos ta traha 
un plan di guia hunto cu e cliente den cual nos ta pone 
metanan cu lo traha na dje y cu cual lo por preveni cu 
e cliente lo haya su mes bek den problema cu husticia. 
Contacto cu e cliente ta un promedio di cada 3 siman. 


uso di droga. Locual cu a conduci na comete e hecho 
castigabel (triggers) tabata; e forma di pensa, estado 
emocional y alabes tabatin casonan unda esaki tabata 
inconcluso dor cu e sospechoso ta nenga di a comete e 
hecho castigabel. 

Pa cu nos guia nos ta traha hopi di aserca cu otro in- 
stancianan p’asina por brinda e cliente e guia necesa- 
rio. Durante di añanan nos a bin ta enfrenta diferente 
reto y a purba di soluciona esakinan dor di bin cu dife- 
rente proyecto pa por yuda nos den nos trabou diario. 

E parti di financiamento di proyectonan ta keda un 
reto pa Stichting Reclassering cu tin di recauda fondo 
p’asina por brinda e ayudo necesario na clientenan. 

Un di e retonan cu nos a surpasa ta pa por a crea un 
departamento cu ta duna guia solamente na hobennan. 

Reclassering semper a mira e importancia pa tin un 
jeugdafdeling. Den tur e añanan di existencia di Re- 
classering e jeugd y volwassenafdeling semper tabata 
hunto. Na december 2018 a dicidi pa trece un cambio 
den esaki y trahadornan a ricibi un curso di e profe- 
sional Mignon Vierstraete for di Hulanda pa specialisa 
como jeugdreclasseerders. 

Desde e momento aki Reclassering den su Departamen- 
to di Guia y Supervicion tambe tin un departamento cu 
ta specialisa den traha cu hoben y hoben adulto. Du- 
rante di e aña aki e departamento aki a sigui upgrade 
su mes, trahando cu metodo y programanan cu ta mas 
apropia pa guia di hobennan. 

Un promedio di 125 hoben pa aña ta wordo guia dor di 
e departamento aki. Tambe a uza 2019 pa engrandece e 
lasonan cu nos tin cu otro instancianan y con nos lo por 
sigui brinda ayudo na otro. 


E di tres categoria ta: Intensieve Traject Begeleiding 
(Trayecto di Guia Intensivo): E categoria aki ta pa cli- 
entenan cu e chens pa nan cay bek sera ta hopi halto. 
Cu e clientenan aki ta wordo traha intensivamente 
p’asina por yuda nan cu nan problematica y purba di 
minimalisa e chens cu ta cay sera. Contacto cu e cliente 
ta casi seminal.. 


Den Reclassering, Departamento di Guia y Supervicion 
ta uno cu constantemente ta enfrenta diferente reto. 
Pero alabez tur trahador den e departamento aki ta 
kere den brinda personanan cu a haya nan mes den 
problema cu husticia un di dos oportunidad pa na un 
manera sano por forma parti di comunidad Arubano y 
asina aki aporta na un Aruba sigur. 


Na aña 2018 nos a constata cu e 3 factornan crimino- 
logico (red flags) cu mas a aparece serca clientenan 
adulto ta relacion interfamiliar, estado emocional y 

Maestro, un profesion cu ta haci 
diferencia den un mucha su bida 

Den cuadro di IPA su Dia Publico 9 di november binidero 


TUR aña e interes pa studia na IPA ta grandi. Chris- 
tiane Augusto, studiante di di cuater aña, ta conta su 
motivacion pa studia na IPA. “For di ora cu mi tabata 
mucha mi tabata gusta hunga cu mi tabata maestro y 
mi tabata duna mi amiganan les. Na HAVO mi a re- 
alisa cu e profesion di maestro ta algo cu ta pas cu mi 
door cu mi tabata gusta splica mi amiganan locual cu 
nan no tabata compronde y semper nan a bisa mi cu 
mi ta splica hopi bon. Despues di a bishita IPA su open 
dag, na unda mi a haya un bista general di e estudio pa 
Maestro di Enseñansa Primario, mi a opta pa studia 
na IPA. Locual cu sigur a hunga un rol tabata cu mi 
por a studia locual cu mi tabata gusta na Aruba mes. 
Durante mi periodo di practica den e prome aña, esta 
e aña di orientacion, mi a ripara cu mi ta gusta para 
dilanti klas y traha principalmente cu mucha di scol 
basico. E profesion di maestro ta algo hopi bunita paso 
bo no ta solamente educando un mucha pero tambe bo 
ta yuda un mucha cu su desaroyo, cual sigur ta crea un 
impacto den un mucha su bida. E profesion di maestro 
no ta facil, pero sigur e ta un profesion hopi bunita. 
Na final di dia semper bo lo sinti bo satisfecho di por a 
haci un diferencia den un mucha su bida.“To teach is 
to touch a life forever”. 

IPA ta invita tur studiante di havo, vwo y mbo nivel 4 
y tur otro persona interesa pa cuminsa un estudio pa 
maestro, pa asisti na su Dia Publico. IPA su Dia Publi- 
co lo ta diasabra dia 9 di november di lOor di mainta te 
lor di merdia na IPA (Isaac Wagemakerstraat 11, San 
Nicolas). Durante e Dia Publico, IPA lo duna un bista 
general di e estudio di Maestro pa Enseñansa Prima- 
rio. Esaki lo tuma luga den forma di un tour na unda 
bo lo ricibi informacion general di e estudio y bishita 
diferente area di formacion p’asina bo haya un bista 
completo di kico e estudio ta encera. Ademas, lo tin 
oportunidad pa combersa cu nos studiantenan actual. 
Di e manera aki, bo por scucha entre otro for di nan 
con e transicion di scol secundario pa IPA a bay, con 
nan ta experiencia nan estudio na IPA y sigur haya 
bon tips con pa studia na IPA exitosamente. En corto, 
bo lo experiencia e ambiente estudiantil! 



Naturalmente lo tin oportunidad pa inscribi como stu- 
diante. Pa por haci esaki mester trece e papel di regis- 
tro civil (papel di AWG 5) y paga un suma di AWG 75,- 
p’asina cubri e gastonan di inscripcion. Si bo a gradua 
caba, lo mester trece copia di bo diploma di sea havo, 
vwo of mbo nivel 4. Tene cuenta cu pa aña academico 
2020 — 2021, e estudio pa maestro di enseñansa pri- 
mario ta e unico estudio cu IPA lo ofrece. 

Tambe lo tin un ‘Food & Bake Sale’ organisa pa nos 
propio studiantenan di aña 3. E benta aki tin como 
meta pa recauda fondo pa e studiantenan, cu pronto 
lo biaha pa exterior. Asina nan lo por cumpli cu nan 
pasantia internacional cu ta un parti esencial di e cu- 
riculo di IPA. Di e manera aki, IPA ta brinda henter 
Aruba un dia special di orientacion, yen di informa- 
cion y actividad. 

Pa mas informacion por tuma contacto cu Studenten 
Services na 5243100 of por bishita nos pagina di face- 
book ‘Instituto Pedagogico Arubano’ of nos website 
www.ipaaruba.com . 

Elite Productions Aruba a organisa un 
evento fabuloso pa su invitadonan 


RECIENTEMENTE e compania di pro- 
duccion audio-visual Elite Productions a 
transforma su oficina y deposito den un lo- 
calidad di evento mahestral. 

Tanto parti pafo y tambe paden a wordo 
transforma p’asina yama bon bini n’e dife- 
rente clientenan y relacionnan di trabou. 

E compania ta existi pa 12 aña caba y cada 
tanto aña ta organisa un evento p’asina 
duna danki. 

Recientemente e compania a muda tambe 
pa nan localidad nobo cu ta uno ultra mod- 
erno y espacio. P’e motibo aki den diferente 
grupo, e invitadonan por a pasa paden y 
haya un tour di nan oficina y deposito. Aki 
miembronan di ekipo a splica un tiki riba e 
historia, pero tambe riba e diferente servi- 
cionan cu e compania ta brinda. 

Parti pafor Elite a duna demostracion di 
diferente servicio manera efectonan di luz, 
huma, candela, video mapping, bubble ma- 
chines y sparklers. 

E hit di e anochi tabata e 360 Photobooth. 
For di ora cu e evento a cuminsa te ora cu el 
a caba hendenan tabata para den rij p’asina 
haya un beurt pa por traha un video cu ta 
grababo 360 grado y despues den algun sec- 
onde bo ta haye den bo email. 
Naturalmente entretenimento no tabata 
haci falta unda cu ‘The Band’ cu ta un banda 
nobo completamente varia a habri e anochi. 

Despues a sigi cu Party Dude Jason (DJ) 
y p’asina finalisa cu Buleria. CEO di Elite 
Productions & Entertainment Aruba sr. 
Krish Mahtani tambe a hiba palabra pa 
gradici tur presente pa nan sosten continuo 
p’e compania cu a sa di crece cada aña. E 
evento tabata posibel den colaboracion di 
varios sponsor. 

Wega grandi na 99 Bar & Restaurant! 


SHONNAN diasa- 
bra awo n’e mundial- 
mente conoci Domino 
Square Garden na 
Calabas, esta 99 Bar 
& Restaurant, ta bay 
tin un sambombaso di 
wega! Marca den boso 
agenda! Diasabra 26 
di october, cuminsando 
pa 8’or di anochi, e ter- 
or den domino, e team 
cu tin hopi otro ekipo 
ta haya mal soño estilo 
Halloween, nada me- 
nos cu Trma Biba Le- 
kker, lo enfrenta nada 
menos cu e barancan- 
an corra di Team Red 
Stone! 

Biba Lekker e aña aki 
ta the team to beat! Red 
Stone por ta e team cu 
porfin lo pasa e sugar 
tax pa e lekkerbeknan 
di Biba Lekker? 

Yega shonnan, 

yegaaaa diasabra awo 
26 di october pa 8’or 
di anochi na 99 Bar & 
Restaurant na Cala- 
bas/Kudawecha!! 




SINTONISA TUR MERDIA, 
t J RADIO GALACTICA 99.9 

PA SCUCHA NOTICIA PRESENTA PA 


— 






V# 


ViCTOR (TOKO) WINKLAAR. 
ALEXA WERLEMAN V SIMON ARENDS. 

Durante oranan di madruga: 

Ladronnan a horta den trailer dilanti Misa na Playa 




DIAHUEBS durante oranan di madruga, ladronnan 
a kibra un trailer di constratista cu ta trahando San 
Francisco di Asis Pro-Cathedral. 

Unabes habri, nan a bay cu hermentnan di balor y 
tambe pertencianan di trahadornan. 

Den oranan tempran di diahuebs mainta, esta pa mas 
o menos 7’or Polis a wordo avisa. 

Na yegada a tuma dato y agentenan na nan turno a 
pidi pa BFTO cu t’e Departamento Tecnico di Polis. 

Cuerpo Policial 
Aruba ta informa 

DEPARTAMENTO di Rijbewijs ta cera 
pa publico, diabierna 25 october 2019. 

Lo habri bek dialuna 28 october 2019 na su 
orario costumbra. Tene na cuenta cu e cam- 
bio aki. 



Participa pa un bon causa den e di 3 
edicion di "Diabetes Walk & Run 2019" 


E di 3 edicion di “Diabetes Walk & Run 2019” ta cla 
pa bo inscripcion. E evento ta pa trece conocimento di 
World Diabetes Day y di diabetes como un malesa. Na 
Aruba, aproximadamente 16% di e populacion tin dia- 
betes, esaki ta dobel di e averahe di mundo cu ta 8%. 

E evento lo ta parti den 5 categoria: 10 KM Run, 

5 KM Walk & Run, 1,5 KM Kids Run, 1 KM Kids Run 

6 500 Meter Kids Run cu premionan pa cada catego- 
ria. E Walk & Run lo wordo documenta cu un BIB- 
chip pa asina forma parti di e evento #20 di Patrishi 
National Ranking y evento #13 di Kids Ranking. Tur 
participante lo ricibi un Dri-Fit shirt conmemorativo 
di e walk & run. 

E evento lo tuma lugar na Botica di Servicio Eagle 
cuminsando di 6 AM riba Diadomingo, 10 di Novem- 
ber. E adres ta Caya Punto Brabo 17 bandi SVB eagle. 

5 categorianan di e evento: 

10 KM Run 

5 KM Walk & Run 

1.5 KM Kids Run (edad 10-13) 

1 KM Kids Run (edad 8-9) 

500 Meter Kids Run (edad 4-7) 

Suma di inscripcion: 

Kids Run: AWG 10,- 
5 & 10 KM: AWG 20,- 



Inscripcion por wordo hasi na IBISA of online riba 
www.diabetesrunaruba.com . Pa mas informacion, 
bishita facebook.com/boticadiservicio. 

"World Polio Day" un dia di concientisacion pa 
e iniciativa di Rotary International 

Pa pone fin na e malesa di polio rond mundo 



ARIBA “World Polio Day” Rotary 
Club Aruba tambe a forma parti 
di e causa di Rotary International. 
“World Polio Day” tin como meta 
pa aumenta conocemento, fondo y 
sosten pa pone un fin na e malesa 
di polio na mundo, cu por wordo 
trata door di un vacuna. Casi 30 
aña pasa Rotary International 
hunto cu otro partners a lansa e 
iniciativa “Global Polio Eradic- 
tion”. 

Na aña 2007 Bill & Melinda Gates 
Foundation a join Rotary den e 
compromiso pa eradica polio na 
mundo. Desde inicio di e iniciativa 
aki e caso nan di polio a baha cu 
99.9 porciento. Te cu awe Rotary 
International a contribui cu mas 
di $1.9 biyon y ora nan di bolun- 
tario nan pa asina proteha mas di 
2.5 biyon di mucha den 122 pais- 
nan. 

Aunke cu na Aruba nos no conoce 
caso mas di polio, door di e vacuna 


cu tur baby ta ricibi via Stichting 
Wit Gele Kruis, Rotary Club Aru- 
ba, formando parti di un organ- 
isacion internacional, kier a con- 
cientisa pueblo di Aruba tocante 
e malesa di polio. Ademas Rotary 
Club Aruba a compromete su mes 
na duna fundo anualmente na e 


causa aki di Rotary International. 
Awe, polio ta existi na Afghanstan, 
Nigeria y Pakistan. Pero ta crucial 
pa sigui cu e causa aki den tur otro 
paisnan. Si stop cu e iniciativanan 
aki, dentro di 10 aña polio lo por 
paralisa mas di 200.000 mucha pa 
aña. 


Dia 2 di mei 2020 

Lo tuma lugar na Buga, Colombia un 
intercambio Cultural, Noche de Boleros 


DIA 2 di mei 2020, Aruba lo wor- 
do representa dor di diferente ar- 
tista local na Buga, Colombia pa 
un intercambio cultural. 

Relaciona cu esaki, awe 25 di oc- 
tober nos lo kier comparti mas in- 


formacion di e magno evento aki 
cu e pueblo Arubano, segun Oslin 
Trimon. 

Pa medio di esaki esnan interesa 
ta keda cordialmente invita pa at- 
ende un conferencia di prensa awe 


25 di october na Don Jacinto pa 
15.00 ora. (3 or) 

Lo tey parti di e comision pa Aru- 
ba, igualmente diferente di e artis- 
tanan cu lo participa. 

Muhe casa y su amante 
condena pa intento di asesinato 


WILLEMSTAD. Diaranson a presenta den sala di corte di 
prome instante pa tende sentencia den nan caso e duo, un 
señora dominicano cu yama Maria Illidge Reymond di 49 
aña di edad y su amante Efrain Puriel di 51 aña di edad, 
kendenan a cera cabes pa mata doño di cas di fam Illidge. 
E victima Illidge a reis dia 2 di februari 2019 onferwagt 
riba e pareha y a haya Efrain Puriel den su cas, kende 
e señora Maria Illidge Reymond na e momento ey a pre- 
tende cu ta trata aki di un pipefitter cu a bin haci un tra- 
bou di reparacion den cushina. 

A surgi un pleitamento serio caminda na dado momento 
Illidge a exigi pa e homber Efrain Puriel Sali for di su cas. 
Enfin, un bringamento rabia a start y aki a resulta cu e 
duo di ‘amoes ilegales’ Maria Illidge Reymond y Efrain Pu- 
riel finalmente a cera cabes bati e doño di cas cu pata di 
cabra pa mata. 

Hopi lecion e homber D.A. Illidge a sufri na cabes, den 
cara y otro partinan di su curpa. 

E duo despues di a bati e homber aki asina teribel a kere 
cu esaki lo a muri sigur y asina ey a dicidi di yama polis pa 
declara na autoridadnan cu otro hende a pasa tira atraco 
riba e homber aki y maltrat’e. 

Pa colmo nan a bay lag’e benta abou na suela den e estado 
practicamente mortal cu a hay’e. 

Pa mala suerete dje ‘tortolinonan’ na momento cu Illidge 



a yega e cas onferwagt el a laga un colega di dje di trabou 
sinta den auto, esaki por a bisa precies loke a sosode. 
Fiscal señora mr. Dennaoui-Simon a demanda pa ambos 
un castigo di prizon di 10 aña. 

Pero hues mr. Mauritsz de Kort a yega na castigonan di 
prizon mas modera di 54 luna pa Maria Illidge Reymond 
y pa Efrain Puriel 48 luna di prizon, kitando e periodo cu 
ambos a pasa caba den aresto preventivo. 

Di e daño y perwicio di 50.000 florin cu e victima D.A. II- 
lidge a demanda hues a bay di acuerdo cu 30.000 florin di 
cua 15.000 florin cada un mester paga na e victima aki. 


Tratamento di caso di Rementon 
Alexander lo ta 4 di december 2019 


WILLEMSTAD. E cuidadano Rementon Alexander di 
44 aña di edad tabata den sala di corte diaranson (23 di 
october), pero sin su abogado mr. R.M.L Conquet pa hiba 
e defensa nesesario. 

E cuidadano aki ta acusa di actonan castigabel comete. 
Tabata 21 di october 2018 cu Rementon Alexander a horta 
un auto Suzuki Jimmy colo berde cu ta pertenece na un 
otro cuidadano, kende ta di fam Jansen y a pega un plachi 
di number falso, esta K88-62. 

Pero a sosode cu na momento cu agentenan policial Solano 
y Valentijn a descubri e acto castigabel ariba menciona y 
a aserk’e riba un kier otro, Rementon Alexander a resisti 
y burduga teriblemente cu e autoridadnan, bringando cu 
nan y stroba nan di haci nan trabou. 


Hues mr. Mauritsz de Kort a dirigi e secion, siendo na 
nomber di Ministerio Publico mr. Ivo Out a hiba palabr 
y tabata falta solamente abogado mr. R.M.L. Conquet na 
nomber di Rementon Alexander. 

E acusado, manera el a splica diaranson, e no tabatin 
contacto prome cu su abogado, como tal cosnan no a cana 
bon. Contestando preguntanan di hues a sali na cla cu e 
acusado Rementon Alexander ta prefera pa su abogado tey 
presente. hues y fiscal, teniendo consideracion cu e deceo 
aki, a programa un otro fecha pa tratamento di e caso den 
corte, anto esey ta 4 di december 2019. 

Kiermen rapidamente Rementon Alexander mester zorg 
di drenta den contacto cu su abogado, kende hunto cune lo 
mester prepara e defensa nesesario. 

E tin handycap na brasa 

Acusado di contrabanda di hende a 
critica condicion den prizon sin fin 


WILLEMSTAD. Tanto e acusadoonan Nelson 
Trinidad como Rosa Mota tabatin hopi reclamo riba e 
trato cu nan ta ricibi den prizon. 

Pa ta exacto Nelson Trinidad a mustra riba e hecho 
cu siendo e ta un persona handycap na brasa, e no ta 
dispone di un cama ortopedico (esta un cama special) 
pa drumi ariba y esey ta haci cu drumimento pe den 
prizon ta un problema grandi. 

Den sala di corte Nelson Trinidad a cai drumi plat 
abou na suela pa demostra con problematico su situa- 
cion ta den prizon. 

Yora el a sigui papia bisando cu ta hende e tambe ta! 
Mas aleu Nelson Trinidad a critica e sircunstancia di 
cuminda den prizon cu lo no ta cuadra at all cu su die- 


ta, mustrando ademas cu tin problema serio cu sumi- 
nistro di cuminda den prizon debi na e sircunstancia 
a-higienico cousa pa plaga di cacalaca. 

Rosa Mota tambe tabatin problema cu e calidad di 
cuminda. Ademas ambos acusado a critica e ponencia 
di fiscal cu nan lo tabata abuza di e muhenan strañero. 
Ambos acusado a insisti cu mas bien nan tabata sirbi 
esakinan di yudansa. Demas abogadonan señor mr 
H.M.M. Alejandra pa Fabiany Sanchez Garcia, señora 
mr. Marije Vaders pa Abraham Vera Diaz y señor mr. 
Humphrey van Blarcum pa Rubynel Narcisse no ta- 
batin ophecion pa continua dia 24 di januari 2020 cu 
tratamento di e caso. 


Raymond Isenia a horta mahos den 
cas di su conocirnan cu sa yud'e 


WILLEMSTAD. Teribel tabata e comportacion di 
e cuidadano Raymond Isenia di 56 aña di edad, kende 
dia 29 di mei 2019 a kibra drenta den cas di un conoci 
dje di fam Augusta. 

E acusado Raymond Isenia, biba na Zuid Popo, a krea 
un desaster total den e cas caminda el a bay horta y 
segun e persona perhudica (señor Augusta) ta total- 
mente imposibel accepta cu ta un persona so a oca- 
ciona un destuccion di tal magnitud y gravedad. 

E acto di ladronicia a sosode na momento cu e homber, 
entre tanto pencionado, esta Augusta a asisti na un 
entiero di un colega, di manera cu Raymond e ora ey a 
mira e chens pa bay horta na e cas. 

E acusado despues di a horta prenda, joyanan di oro, 
laptop marca HP, aparato di televicion, boternan di 
perfume y otro prendanan di plata a bay laga un caos 


completo patras. 

E cas completo Raymond Isenia a roza buscando cos- 
nan di balor. 

Despues djei el a bay hipoteca e prendanan, cambia 
nan pa placa di manera cu Augusta no a haya nada 
mas di su propiedadnan bek. 

Sinembargo den sala di corte diaranson 23 di october, 
el a rechasa redondamente cu el a horta televicion y 
laptop, pero debi na imagennan di vidio Raymond Is- 
enia no por a sali liber, pasobra tabata mir’e ta cana 
bay bini, drenta sali e cas cu pertinencianan di Au- 
gusta lora den corant. 

Hues a duna Augusta oportunidad pa splica e suceso 
y aki a sali na cla cu Augusta sa tin e custumber di 
yuda Raymond Isenia, anto esaki sigur no ta pa prome 
biaha cu Raymond Isenia a actua robes cu nan. 

Cft: 

"Implementacion rapido y energico di e reformanan 
structural di crucial importancia pa Corsou 


WILLEMSTAD - “Corsou mester implementa e reforman- 
an cu lo fortalece e pais di forma duradero na un manera 
rapido y energico”, asina Colegio di supervision financiero 
di Corsou y Sint Maarten (Cft) ta plantea. E instruccion cu 
Conseho di Ministro di Reino a duna Corsou na juli, com- 
bina cu aplicacion di e Strategia di Crecemento, ta ofrece 
oportunidad pa cambia e situacion di forma duradero. 

Dia 12 di juli 2019, Conseho di Ministro di Reino a duna 
Gobierno di Corsou un instruccion pa balansa gasto y en- 
trada den e presupuesto durante mas aña. E instruccion 
ta stipula, e.o., cu lo mester compensa un deficit spera den 
2019 den e aña ey mes y cu lo mester compensa e deficit- 
nan combina di 2017 y 2018 di 175,3 miyon florin cu sur- 
plus na 2020, 2021 y 2022. 

For di e surplusnan aki lo mester resolve, ademas, e atra- 
sonan di pago di e debenan cu Fondo di Pensioen General 
di Corsou (APC) y Banco di Seguro Social (SVb), di cual- 
nan e plazo di pago a caduca. 

STRATEGIA DI CRECEMENTO 

Desempleo na Corsou ta halto en comparacion cu otro isla 
den Caribe. Bou di hubentud, e ta te hasta 33 porciento. 
Den e Strategia di Crecemento, Gobierno a indica con lo 
por reforma economia. 

Aki ta trata principalmente di reforma structural, manera 
reforma di mercado laboral, fortalecemento di e capacidad 
administrativo y creacion di un clima empresarial mas 
stimulante, dor di cual por incorpora efectivamente capi- 
tal humano y financiero no utilisa. 

Corsou y Hulanda a firma un Acuerdo di Crecemento to- 
cante e stapnan concreto cu Gobierno lo mester tuma den e 
proximo periodo y e apoyo cu Hulanda lo ofrece al respecto. 
E Acuerdo di Crecemento ta ofrece espacio pa incorpora 
recurso adicional y asistencia di personal. E Acuerdo di 
Crecemento ta permiti tambe un prolongacion di e periodo 
di compensacion, si na juli 2021 sali na cla cu a cumpli cu 
e palabracionnan suficientemente. 

Ta di gran importancia pa haci uzo optimal di e Acuerdo 
di Crecemento. 

EHECUCION DI PRESUPUESTO DI 2019 

A ahusta e pronosticonan pa aña presupuestario 2019 y 
e presupuesto, incluyendo e prome modificacion di presu- 
puesto, ta mustra un servicio ordinario balansa. Tin un 
aumento di e entradanan fiscal, debi parcialmente na un 
golpi di suerte incidental di 42,1 miyon florin procedente 
di e Areglo Fiscal di Reino (BRK). 

Tambe pa 2019 ainda tin un tarea pisa pa controla e gas- 
tonan y realisa e entradanan efectivamente, incluso despu- 
es di e candela na Landsontvanger. 

CURAÇAO MEDICAL CENTER 

Apertura di e hospital nobo Curaçao Medical Center (CMC) 



ta programa pa dia 15 di november 2019. Na augustus Go- 
bierno a entrega un peticion pa un prestamo adicional di 
200 miyon florin. 

Anticipando e estudio di factibilidad actualisa cu e di dos 
opinion corespondiente, cu te ainda e no a ricibi, Cft a man- 
da un reaccion provisional dia 27 di september 2019, den 
cual a inclui e posibilidad di haya un prestamo di 103,7 
miyon florin atrabes di e registro actual, con tal cu cumpli 
cu algun condicion. 

Ademas di e estudio di factibilidad ta trata tambe di, e.o., 
e cobertura di e gastonan adicional di operacion di CMC en 
comparacion cu SEHOS. Despues di ricibi e documenton- 
an pidi - awor priminti p’aki cinco siman - lo sigui un reac- 
cion definitivo di parti di Cft riba e peticion di prestamo. 

MANEHO FINANCIERO 

Mayoria di e sub-proyectonan di e Mapa di trayecto pa un 
declaracion aprobatorio di accountant di e cuenta anual di 
2021 entretanto a cuminsa caba. Pais Corsou ta premira 
cu falta capacidad suficiente pa implementacion di e plan- 
nan. 

Por lo tanto, Cft ta conseha Gobierno pa haci uzo di e espa- 
cio cu e Acuerdo di Crecemento ta ofrece, dor di pidi apoyo 
tambe p’e meta ey. 

Ta esencial pa, unabes cu haya e apoyo ey, presta atencion 
explicito pa salvaguardia e conocemento y competencian- 
an adkiri. 

Cft a haci un bishita na Corsou di dia 21 pa dia 23 di octo- 
ber y a tene combersacion cu Gobernador, Ministro di Fi- 
nansa (dos bes, un di nan den cual e Ministro a haya sosten 
di e Director y Supervisor Ministerial - MRT), Conseho di 
Ministro, Comision di Finansa di Parlamento, Comision di 
Progreso di e Acuerdo di Crecemento, Fundacion Oficina 
di Contabilidad di Gobierno (SOAB), Directiva di SEHOS, 
Banco di Seguro Social (SVb) y Banco Central di Corsou y 
Sint Maarten (CBCS). 

Dialuna dia 21 di october Presidente di Cft, señor Ray- 
mond Gradus, a tene un charla publico titula “Supervision 
financiero y crecemento economico”. Por consulta e presen- 
tacion via e website di Cft: www.cft.cw. 

Dominicano y enezolano mes ta 
trafica nan compatriotanan 


WILLEMSTAD. Otro caso di cuidadanonan acusa 
di a haci nan mes culpabel na contrabanda di hende 
muhe y nan explotacion barbaro. 

Fabiany Sanchez Garcia 21 aña di edad y di origen 
Venezolano, Abraham Vera Diaz (Venezolano di ori- 
gen), Nelson Trinidad di 36 aña di edad, Rubynel Nar- 
cisse di 23 aña di edad y Rosa Mota di 45 aña di edad 
y di origen dominicano ta acusa di contrabanda di 
muhenan Venezolano y explotacion barbaro di esaki- 
nan su necesidad finansiero alarmante. 

E caso aki a haya e nomber “Tres Belle”. 
Autoridadnan ta referi aki na actonan castigabel cu e 
kinteto aki a comete den forma di maluza nesesidad 
di muhenan Venezolano durante e periodo 15 di mart 
2017 pa 8 di juni 2019. 

A lock nan for di Venezuela y of Colombia pa pone nan 
traha aki na Corsou como personanan ilegal den e ne- 
goshi mas bieu di mundo (prostitucion). 

Tabata na Hot Chicks caminda nan mester a acudi, 
siendo nan tabata hospeda na Cherokezenweg 26 of 
riba e adres Totolicaweg 22. 

Nelson Trinidad cu un brasa handycap ta considera 



esun para na cabes di e negoshi ilisito aki, siendo Rosa 
Mota ta esun cu tabata asistie den e negoshi, mientras 
e Venezolano Abraham Vera Diaz tabata interveni na 
Venezuela pa trese carni fresco Corsou cada biaha cu 
tabata nesesario. 

Rubynel Narcisse tabata encarga cu transporte di e 
muhenan Venezolano for di aeropuerto Hato y hiba na 
otro sitionan riba peticion. 

E di 5 acusado, esta Fabiany Sanchez Garcia su papel 
den e totalidad no a keda describi te den detaye ainda. 
Aunke e investigacion segun fiscal mr. Emma de Groot 
ta completamente cla, tratamento di e caso riba con- 
tenido no a tuma luga diaranson, esey lo ta e caso dia 
24 di januari 2019. 


Ladron mester paga su victima 10.500 florin 


WILLEMSTAD. Den e caso di Raymnd Isenia 
kende a pluma cas di señor augusta na Zuid Popo, pio 
ainda ta e hecho cu na momento cu bisiñanan a spli- 
ca kico a pasa presis y cu imagennan di vidio a subi 
mesa pa prueba cu ta resultado di actonan castigabel 
comete pa Raymond Isenia, esaki a menasa Augusta 
cu lo e regla cuenta cune despues. 

Famianan y otro conocinan di Raymond Isenia tin e 
fuerte sospecho cu e homber aki ta adicto na droga y 
ta p’esey e ta den e tipo di problemanan aki. 

Fiscal mr. Guillano Schoop a repasa tur documento y 
resultadonan di e investigacion pa conklui cu tin su- 
fisiente prueba di ladronicia di e prendanan y pa esaki 
tanto e fiscal como hues mr de Kort a honra e suma di 
10.500 florin na daño y perwicio. 



Kiermen cu señor Augusta toch a sali perdi di su lap- 
top y televicion. 

Mas aleu a yega na un castigo di prizon di 18 luna di 
cua 9 condicional y un periodo di prueba di 3 aña pa 
Raymond Isenia, mara na guia di Reclassering y trato 
profecional atraves di FMA 

Sientificonan civil a haci konteo di mas cu 50.000 
obheto cu a subi costa den un aña di tempo 


KRALENDIJK - Bonaire t’e promé isla den region 
Caribense cu a structurá y ta categorisá e sushi cu ta 
piki na algun playa segun e método sientifico OSPAR. 
E meta di CCB ta pa medio di investigacion por dem- 
ostrá cu tin un necesidad pa tuma medida concreto cu 
ta combati e sushi cu ta subi costa di Bonaire. 

E unico manera pa realisá esaki ta di trece e cifran- 
an preocupante di investigacion na conocemento di 
Gobiérno local y di Gobiérno di Reino. 

Clean Coast Bonaire (CCB) ta un programa sientifico 
pa civil cu a iniciá un aña pasá cu monitoreo di sushi 
cu ta subi costa di Bonaire. E proyecto ta un iniciativa 
conhunto di Bonaire Duradero y Fondo Mundial pa 
Naturalesa (WNF). Boluntarionan durante celebra- 
cion di e promé aña di CCB a cana piki 1.530 arte- 
facto di sushi riba un distancia di 50 meter largo, na 
Te Amo Beach. 

Den esakinan tabatin 815 filter di sigaria. Te Amo ta 
un beach popular, cu tantu turista como habitante lo- 
cal como ta bishitá pa recreá. E playa aki ta tambe 
un lugar caminda turtuganan di laman ta bin traha 
néshi. 

E coordinador di CCB, Carolyn Caporusso, ta reportá 
cu despues di 1 aña a haci registracion di un total di 
50.178 artefacto di sushi na tres diferente sitio na cos- 
ta. 

Dos di e sitionan akl ta riba biento, Boca Onima na 
costa nort y Piedra Preto ta situá n’e costa pariba, 
zuid di Sorobon. 

“A scoge intencionalmente pa hinca un sitio n’e costa 
pabou den e investigacoon di manera cu por haci com- 
paracion entre e sushi cu subi costa y e sushi cu usuar- 
ionan di playa ta laga atras na Te Amo Beach”, segun 
Carolyn Caporusso. E programa ta bira posibel danki 
na participacion di sientificonan civil na Bonaire. 

Na cada di e sitionan di investigacion a haci investiga- 
cion na 5 ocasion. Na Boca Onima y Piedra Preto a re- 
sultá cu 90% di e sushi cu a piki ta consisti di plastick 
y stirofom. 

Na Te Amo Beach a registrá mas cu 5.000 filter di si- 
garia. Filter di sigaria ta trahá di plastick y pues ta 



forma un menasa p’e medioambiente marino. 

Clean Coast Bonaire ta haci uso di método di ‘sushi 
marino di OSPAR’, cu ta enserá cu ta conta y cate- 
gorisá e sushi coleccioná. Ademas ta trata di deter- 
miná e fuente di orlgen di e sushi cu a subi costa. 

Ne playanan na Hulanda ta piki un averahe di 313 
artefacto riba 100 meter. E hecho cu ta haña n’e si- 
tionan di investigacion na Bonaire por minimo 1.400 
artefacto y por máximo 7.400 artefacto, ta un motibo 
pa preocupacion. 

Manera indicá caba, por mara conclusion n’e resulta- 
donan di investigacion di CCB, cu mester conduci na 
medida y maneho di Gobiérno den e lucha contra su- 
shi di plastick na Bonaire y den region. 

Investigacion segun OSPAR na Europa a conducl na 
un prohibicion di diez speclfico producto di plastick 
desechabel den Union Europeo. 

Clean Coast Bonaire ta traha riba consientisacion pa 
medio di comparti informacion cu e comunidat local, 
e Gobiérno local y di Reino y cu otro programanan re- 
gional di sushi marino. 

Ademas CCB ta duna algun lés pa studiante di mbo- 
hospitality. CCB ta organisá riba cada di dos djasabra 
di luna un sesion di limpiesa for di 16.00 pa 18.00 or. 
Boluntarionan ta bon-binl pa bin yuda cu e investiga- 
cion. Pa mas informacion por bay na www.facebook. 
com/cleancoastbonaire. 

r pu*tenal & 0ie*tuntontf 

"Señorta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

Cu inmenso tristeza peroconforme cu Papa Dios 
suboluntad, nos ta anunciafayecemento di mi casa, 
nos tata, noswelo y rumanstima: 



Mario Harold Everon 

cariñosamenteyama "Mai" 

* 05 Nov 1949 - tl 8 Okt 2019 


Na nomber di: 
Su casastima: 
Suyuinan: 


Sunieto/a nan stima: 


Miriam J. Everon-Lopez 
MaykaEveron& Henry Koolman 
Rachelle Everon 
Elton Everon& Maritza Bareño 
Hilyen& Henryson Koolman 
Rocco &XiannahEveron 
Rumannan: tMaria"Tanchi"Everon 

tBernardinus "Momo" Everon&Vitalina Rodriquez 
Lucia "Pechi" Everon y famia 
tMagda Everon y famia 
tEmeraldo"Shon Me"&CiciliaEveronKoolman 
tJulio"Juij"Everon 

tNicolaas"Bati"& Maria EveronSemeleer 
tReginaldo "Nady" Everon y famia 
tCasper"Danchi"&tLidia Everon Arends 
Dora Everon 

CuñaySwanan: Judith Lopezy famia 

Ligried"Dita"Matos 
Segundo "Dundun" Vrolijk 
Sobrino y Sobrina (nan) y famia 
Sobre-sobrino y sobre-sobrina (nan) 

Primo y prima (nan) y famia 
Iha (nan): Evelina Kelly y famianaHulanda 

Mirella Vrolijk y famia 

Edwin "Tinchi" Henriquez y famianaHulanda 
Comer y comper (nan) y famia 
Bon bisiña di cas: Irma Kock y famia 

Mama di sunieto y nieta: Shandeeh Arends y famia 
Amiga y amigo (nan) di cas: Frida Werleman y famia 
Edwin Arendsz y famia 

Amigonan di Domino - Cede di MEP y Grupo 7 
Ex-coleganandi :BuitenlandseBetrekkingen Aruba 
Instituto di Cultura 
Posada Aruba 

DialyseafdelingHospitaal 
Demas famia (nan): 

Everon, Lopez, Koolman, Bareño, Vrolijk, Maduro, 
Arends, Paesch, v/d Werf, Webb, Semeleer, Matos, 

Kelly, Henriquez, Croes, Petrochi, Hernandis, Wong, 
Hoek,Tromp, Dirksz, Francisca, Werleman, Dañe. 

Oportunidad pa condolencia lo ta diahuebs 24 
october 2019 for di 7'or pa 9'or di anochina Aurora 
Funeral Home. 

Acto di entiero lo tumalugarna Aurora Funeral 
Homediabierna 25 october for di 2'or pa 4'or di 
atardidespues lo sali pa Santana CatholikonaSt.Cruz. 

Disculpanossi den nos tristeza nos por a lubidaalgun 
familiar 

Nos ta lamenta cu despues di entieronos no ta 
ricibibishita di condolencianacas. 


Aufora 






‘ Çcatenal & ^ne*wztontf 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, 
nos kier anuncia fayeciment di nos ser keri: 






Alberto Paesch 

Mihor conoci como"Jossy"of"Jo" 
-15-09-1951 -122-10-2019 
Na nomber di su: 

Compañera di bida: Adela Perez 

Yiunan di criansa: Errol Wouters y famia 
Melisa Paesch y famia 

Manera yiu: Mexsi Marmolejos y Hubert Loefstop 
Manera nieto: Stewart Rodulfo 

Michael Marmolejos 
Ihanan: Idalia Marmolejos 

Ramon Marmolejos 
Franklin Marmolejos 
Cuñanan: Mayra Perez 

Ana Perez 
Amarilis Perez 
Doris Perez 
Maria Perez 

Rumannan: Theresita Croes y yiunan 

Patricio Croes y Aura Herrera 
Benito Croes y Amada y yiunan 
Ludwina Croes y Elgio Ras y yiunan 
Trina Croesy yiu 

Lucia Croes y Eloy Petrochi y yiunan 
Diana Croes y Theo Werleman y yiunan 
Tantanan: Anita Paesch y yiunan 

Dora Paesch y yiunan 
Rufina Paesch y yiunan 

Primo- y primoanan, sobrino- y sobrinanan, amigo- y 
amiganan, bisiñanan y conocirnan 
Demas famia: Paesch, Croes, Kelly, Kock, Perez, 
Marmolejos, Rudolfo, Ras, Petrochi, Dijkhoff, Werle- 
man, Andrade, Henriquez, Felicia, Gonsales, Panneflek 
Rivas, Chong, Vrolijk, Lugo, Erasmus, Heronimo, 

Lampe, de Cuba, Angela, Baarh, Morel,Thiel, Lacle, 
Wernet, Marten, Pak, Wever, Marlijn, Bremer y tur 
demas famia na Hulanda, Merca, St. Domingo, Corsow, 
Ecuador. 

Ta invita pa acto di entiero cual lo tuma lugar na Royal 
Funerl Home diabierna 25 di oktober 2019 di 9'or pa 
11 tor di mainta. Despues lo sali pa Santana Catolico na 
Paradera. 

Condolencia lo tuma lugar na Royal Funeral Home 
diahuebs 24 di oktober 2019 di 7'or pa 9'or di anochi. 
Disculpa nos si den nos tristesa nos por a lubida lagun 
famia of conocir. 


Aufora 






’zkto&rtt & 0te*H4twuf 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu profundo tristesa na nos curason, pero conforme 
cu boluntad di Dios, nos ta anuncia fayecimento di: 



Sra.Vda. Jacinta "Senta" Werleman-Dirksz 

Vuida di Sr. Jacobo"Coco"Werleman 
*28-01 -1932 - tl 8-10-2019 
Na nomber di su: 

Yiunan: Rufina y Nelson "Sonny"Vrolijk 
Carmelo y Jenny Werleman-Blanco 
Maria Christina "Tinchi"Werleman 
Lucianita"Luti"y Francisco Peña 
Marcolino"Lin"y Paola Werleman-Chavez 
Mescos cu yiu: Markito Dirksz 
Rumannan: tMaximina Dirkszy yiunan 
tClara Dirkszy yiunan 
tEstebana Dionisa Dirkszy yiunan 
tJuan Apolonia Dirksz 
tFrancisco Dirksz y yiunan 
tAgnapina CandidaTromp-Dirksz 
Julio Dirkszy yiunan 
tJuliana Maria Dirksz 
tMarco Eusebio Dirksz 
tRosa de Lima Dirksz 
Apolinario Dirksz y yiunan 
Nieto(a)nan: Luigy Peña y Desiree Rosel 
Kimberly Peña y Gregory Chong 
MarcTromp 

Manera nieta(o): Adriana y Juan David Werleman 
Bisanieto(a)nan: Shadee, Raymbert, Lixienne,Tyronne, 
Tyrenne 

Sobrino- y sobrinanan, primo- y primanan, swa- y 
cuñanan 

Ihanan: Anna Maria Werleman-Croes na Hulanda 
Rufina Dirksz 

Bon bisiña: Andres Maduro y famia 
Bon amigo di cas:TioTromp 

Demas famia: Werleman, Dirksz, Ras, Maduro, Vrolijk, 
Peña,Tromp, Croes, Chavez, Blanco, Wouter,Webb 
Ta invita tur amigo, bisiña y conocirnan pa acto di 
entiero cual lo tuma lugar na Misa Inmaculada 
Concepcion na Sta Cruz diabierna 25 di oktober 2019 
di 2'or pa 4'or di atardi. Despues lo sali pa Santana 
Catolico na Sta Cruz. 

Condolencia lo tuma lugar diaranson 23 di oktober 
2019 di 7'or pa 9'or di anochi na Sabanilla Abou 12. 

Nos pa pidi disculpa cu si den nos tristesa nos por a 
lubida algun famia y conocir. 

Nos ta lamenta cu durante e tempo dificil aki, nos no 
por ricibi bishita di condolencia na cas. 

Prome cu el a bandona Aruba: 

Pasahero deten I 
cu varios credit 
cards cu e no por a 
responde pa nan 

Ai^ra I 

‘ 'pjM&icd & tfnemtá&ut, 

Bendicion y bondad di Señor ta compañami tur dia di mi 
bida, lo mi biba den cas di Señor henter mi bida largo 
A fayece cristianamente: 



Sra.Vda. Dora M. Gomez-Hidalgo 

Mihor conoci como"Mama Dora" 

*20-08-1929 - tl 7-10-2019 
Na nomber di su: 

Esposo: +Leo Maria Gomez 

Yiunan: Marlin & Johan Kokx-Gomez na Hulanda 

Sonia Gomez 

Astrid Gomez na Hulanda 

Marylis Gomez 

Nieto(a)nan: tGregory (Gogy) Kock 
Frederick (Ricky) Engelhart 
Natasha & Rendel Petrona-Engelhart 
Juny Engelhart 

Amadee & Peter Haslinghuis-Yarzagaray na Hulanda 
Chary Gomez 

Franklin (Franky) Paula y Gina Eckmeyer 
Earlyne (Lynn) Paula 
Bisanieto(a)nan: Alysha Engelhart 
Azaliyah Boekhoudt 
Jadon David Petrona 
Gabriél Haslinghuis 

Rumannan: tPedro Hidalgo y sra. vda. Seferina 
Hidalgo-Tromp 

tVictor Hidalgo y sra. vda. Imelda Hidalgo-Dania 
tHyacinta Hidalgo 

tOscar Hidalgo y sra. vda. Francisca Hidalgo-Tromp 

Sobrino(a)nan 

Ihanan 

Primo y prima: Jorge Irausquin y Carmen Irausquin 
Manera yiu: Salvatore Barone y Franklin (Ricky) Paula 
Comer- y compernan, bisiñanan y conocirnan 
Famianan na Venezuela y Hulanda. 

Demas famia: Hidalgo, Gomez,Tromp, Dania, Kokx, 
Paula, Engelhart, Kock, Yarzagaray, Haslinghuis, 
Eckmeyer, Petrona, Boekhoudt, Sam-Sin, Kelly, Briesen, 
Figaroa, Maduro, Haynes, Barone, Ridderstap, 
Irausquin, Damian 

Ta invita pa acto di entiero cual lo tuma lugar diasabra 
26 di oktober 2019 for di 2'or di atardi e restonan 
mortal di nos defunto stima lo ta reposa den Misa 
Birgen di Fatima na Dakota. Despues lo sali pa Santana 
Catolico na Noord. 

Condolencia lo tuma lugar na Aurora Funeral Home 
diabierna 25 di oktober di 7'or pa 9or di anochi. 
Despues di entiero nos no ta ricibi bishita di condolen- 
cia na cas. Nos disculpa si den nos tristesa nos por a 
lubida algun famia of conocir. 


DIARAZON atardi algun rato 
prome cu pasahero tabata ban- 
donando Aruba Polis a hale un 
banda. 

Posiblemente via algun infor- 
macion ricibi, nan mester a 
controla e cabayero aki. 


Au^fra 

zkfggtoU 'r&oute & (fyiematwut 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos kier anuncia fayecimento di nos ser keri: 



Sr. Agrepino Maduro 

Mihorconoci comoTapito" 
*23-06-1930 -+23-10-2019 
Acto di entiero lo wordo anuncia despues 


E pasahero aki cla pa bando- 
na e isla tabata den posecion 
di basta mercancia, probable- 
mente esaki tambe a hala at- 
encion di autoridad na Aero- 
puerto. 

Momento cu a bay controle a 
bin haya diferente credit cards, 
cu e no por a responde pa nan. 

Esaki mesora a cende un luz 
cerca autoridad di Grens Poli- 
tie. 

Recherche a wordo avisa y a 
tuma e cabayero over p’asina 
cuminsa haci investigacion, y 
mira unda tur el a cumpra cos. 

Of ta manera nos a indica 
caba, ta negoshinan mes a bati 
alarma cerca autoridad cu na 
salida e homber a wordo para 
y deteni. 













Diabierna 25 October 2019 


AWEMainta 




Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona“ 



\ n 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















